**Уведомление**

**за провеждане на обществени консултации относно функционирането на общата политика в областта на рибарството и общата организация на пазара**

Министерство на земеделието информира всички заинтересовани лица в сектор Рибарство, че Европейската комисия (ЕК) провежда обществени консултации относно **функционирането на общата политика в областта на рибарството (ОПОР) и общата организация на пазара (ООП) на Европейския съюз.**

Целта на консултациите е да се даде възможност на заинтересованите страни да допринесат за изготвянето на два доклада, които трябва да бъдат представени до края на 2022 г.: доклад за функционирането на ОПОР и доклад за ООП.

Получените мнения ще бъдат използвани от ЕК при изготвянето на двата доклада и могат да бъдат изпращани посредством онлайн въпросници в срок до 28 февруари 2022 г. Онлайн въпросниците обхващат всички глави от Регламента за ОПОР и Регламента за ООП и могат да бъдат попълнени на следните два електронни адреса:

<https://ec.europa.eu/eusurvey/runner/TargetedConsultation2022ReportCFP>

<https://ec.europa.eu/eusurvey/runner/TargetedConsultation2022ReportCMO>

Въпросниците са предназначени да идентифицират работещите и неработещите елементи на ОПОР и ООП, недостатъци в начина, по който се прилагат, както и да подчертаят добрите практики и иновативните инструменти и/или процеси, прилагани от заинтересованите страни и държавите членки. Що се касае до ООП, въпросникът също така има за цел получаването на информация за прилагането на разпоредбите относно професионалните организации (организации на производители, техните асоциации и междубраншови организации), стандартите за предлагане на пазара, информацията за потребителите, прилагането на конкурентни правила и изграждането и предоставянето на обща пазарна информация.